CHAYO รายได้ดอกเบี้ยพุ่ง ดันกำไรปี 65 แตะ 251 ล้าน เคาะปันผลหุ้น-เงินสด
CHAYO รายงานกำไรปี 65 แตะ 251 ล้านบาท โต 15% จากปีก่อนมีกำไร 219 ล้านบาท โต 15% รับรายได้ดอกเบี้ยพุ่ง ดันเคาะปันผลหุ้น-เงินสด ขึ้น XD 8 พ.ค.66 และจ่ายปันผล 26 พ.ค.66
CHAYO รายงานกำไรปี 65 แตะ 251 ล้านบาท โต 15% จากปีก่อนมีกำไร 219 ล้านบาท โต 15% รับรายได้ดอกเบี้ยพุ่ง ดันเคาะปันผลหุ้น-เงินสด ขึ้น XD 8 พ.ค.66 และจ่ายปันผล 26 พ.ค.66
24 ก.พ. 2566

บริษัท ชโย กรุ๊ป จำกัด (มหาชน) หรือ CHAYO รายงานผลการดำเนินงานปี 65 สิ้นสุดวันที่ 31 ธ.ค.65

บริษัทรายงานกำไรสุทธิปี 2565 อยู่ที่ 251.20 ล้านบาท เพิ่มขึ้น 14.70% เมื่อเทียบกับงวดเดียวกันของปีก่อนมีกำไรสุทธิอยู่ที่ 219 ล้านบาท เป็นผลมาจากรายได้รวมอยู่ที่ 999.21 ล้านบาท เพิ่มขึ้น 38.70% เมื่อเทียบกับงวดเดียวกันของปีก่อน เป็นผลจากรายได้ดอกเบี้ยจากเงินให้สินเชื่อแก่สินทรัพย์ด้อยคุณภาพและรายได้ดอกเบี้ยจากเงินให้กู้ยืม รวมถึงรายการจากบริการเร่งรัดหนี้สิน
ทั้งนี้บริษัทฯ ประกาศจ่ายปันผลจากกำไรสะสม โดยจ่ายปันผลเป็นหุ้นปันผลและเงินสด ซึ่งจ่ายหุ้นเป็นปันผล (หุ้นเดิม : หุ้นปันผล) ในอัตรา 50.00 : 1.00 โดยอัตราการจ่ายปันผลเป็นหุ้น 0.01 บาท ส่วนจ่ายปันผลเป็นเงินสดในอัตรา 0.0011111 บาท/หุ้น ทั้งนี้อัตราการจ่ายปันผลรวม 0.0111111 บาท/หุ้น กำหนดขึ้นเครื่องหมาย XD วันที่ 8 พ.ค. 66 และกำหนดจ่ายเงินปันผลในวันที่ 26 พ.ค.66